Source: http://www.europarl.europa.eu/doceo/document/B-8-2018-0582_RO.html
Timestamp: 2019-08-20 08:30:01+00:00

Document:
Stadii ale documentului : B8-0582/2018
– având în vedere Regulamentul (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii(1) (noul Regulament financiar), în special articolul 61 referitor la conflictele de interese,
A. întrucât Consiliul a adoptat noul Regulament financiar la 18 iulie 2018; întrucât articolul 61 din Regulamentul financiar, care interzice conflictele de interese, a intrat în vigoare la 2 august 2018;
B. întrucât articolul 61 alineatul (1) din Regulamentul financiar [coroborat cu articolul 61 alineatul (3)] prevede:
C. întrucât, în conformitate cu jurisprudența Curții de Justiție a Uniunii Europene(2), „un conflict de interese constituie, în sine și în mod obiectiv, o disfuncție gravă sau o anormalitate serioasă, fără a fi necesar să se țină seama, pentru calificarea sa, de intențiile persoanelor interesate și de buna sau de reaua lor credință”; întrucât Comisia are obligația de a suspenda plățile din fondurile UE dacă există o deficiență gravă în funcționarea sistemelor de gestionare și control și dacă au fost aduse la lumină nereguli grave nedescoperite, neraportate și necorectate, legate de un conflict de interese;
D. întrucât, la 19 septembrie 2018, Transparency International din Republica Cehă a depus o plângere oficială la Comisie, în care se susține că prim-ministrul ceh, Andrej Babiš, a încălcat în mod repetat legislația UE și cea cehă privind conflictele de interese;
E. întrucât s-a revelat și faptul că dl Babiš este beneficiarul real al Agrofert, societatea de gestionare a Grupului Agrofert prin intermediul fondurilor fiduciare al căror fondator și beneficiar este dl Babiš;
F. întrucât societățile care aparțin Grupului Agrofert participă la proiecte subvenționate prin Programul de dezvoltare rurală al Republicii Cehe, care, la rândul său, este finanțat prin Fondul european agricol pentru dezvoltare rurală;
G. întrucât societățile care aparțin Grupului Agrofert au primit sume semnificative din fondurile structurale și de investiții europene în perioada 2014-2020, cuprinse între 42 milioane EUR în 2013 și 82 milioane EUR în 2017;
H. întrucât, conform declarației de venit a funcționarilor publici cehi, dl Babiš a încasat un venit de 3,5 milioane EUR în primele șase luni ale anului 2018 din partea Grupului Agrofert prin intermediul fondurilor sale fiduciare;
I. întrucât, în septembrie 2018, Comisia pentru control bugetar a Parlamentului a decis să abordeze această chestiune în cadrul procedurii anuale de descărcare de gestiune, în special în cadrul audierilor comisarilor care dețin cele mai multe competențe în acest domeniu;
J. întrucât aceste audieri nu au oferit deputaților răspunsuri clare și suficiente cu privire la situația actuală a potențialului conflict de interese al prim-ministrului ceh;
K. întrucât, la 1 decembrie 2018, unele organe de presă europene, cum ar fi The Guardian, Le Monde și Süddeutsche Zeitung, au publicat informații cu privire la avizul juridic emis de Serviciul Juridic al Comisiei, care a confirmat conflictul de interese al dlui Babiš,
1. este profund îngrijorat de nerespectarea de către Republica Cehă a articolului 61 alineatul (1) din Regulamentul (UE) nr. 2018/1046 în ceea ce privește conflictul de interese al prim-ministrului ceh și legăturile sale cu Grupul Agrofert;
3. reamintește decizia sa din 27 aprilie 2017 privind descărcarea de gestiune pentru exercițiul financiar 2015(3), în care «ia act de faptul că Oficiul European de Luptă Antifraudă (OLAF) a deschis anchete administrative [...] cu privire la un proiect din Republica Cehă, cunoscut drept „Cuibul de berze”, pe baza unor presupuse nereguli» și „solicită Comisiei să informeze comisia sa competentă de îndată ce se finalizează investigațiile”; reamintește decizia sa din 18 aprilie 2018 privind descărcarea de gestiune pentru exercițiul financiar 2016(4), în care «salută faptul că OLAF și-a finalizat ancheta administrativă privind proiectul ceh „cuibul de berze”», „ ia act de faptul că dosarul OLAF a fost făcut public de către mass-media cehă” și „regretă faptul că OLAF a constatat nereguli grave”;
4. invită Comisia să își asume responsabilitatea și să soluționeze acest conflict de interese;
5. invită Comisia să considere prevenirea activă a conflictelor de interese drept una dintre prioritățile sale, prin exemplul său și prin măsuri decisive în cazul în care se confruntă cu astfel de cazuri în interiorul său sau în calitatea sa de gardian al tratatelor;
6. invită Comisia să ia o decizie oficială cu privire la plângerea depusă de Transparency International din Republica Cehă, pe baza avizului juridic al propriului său Serviciu Juridic, fără întârzieri suplimentare și, pe baza acestei decizii, să pună în aplicare măsurile și procedurile corective necesare pentru a remedia orice situație ilegală;
7. îi invită toți șefii de guvern și funcționarii guvernamentali din UE să utilizeze în mod proactiv noul Regulament financiar, în special articolul 61 privind conflictele de interese, pentru a preveni situațiile care aduc atingere reputației UE și a statelor sale membre, democrației și intereselor financiare ale UE, precum și să servească drept exemplu de muncă în interesul public și nu pentru câștigul personal;
8. invită parlamentele naționale ale statelor membre să se asigure că nicio legislație națională privind prevenirea conflictelor de interese nu contravine spiritului noului Regulament financiar;
9. solicită Comisiei să investigheze pe deplin legalitatea tuturor subvențiilor UE acordate grupului Agrofert din momentul în care dl Babiš a intrat în guvernul ceh, având în vedere că avizul Serviciului Juridic al Comisiei indică, de asemenea, un posibil conflict de interese cu funcția anterioară de ministru de finanțe din 2014 a prim-ministrului Republicii Cehe;
10. solicită Comisiei să publice toate documentele referitoare la posibilul conflict de interese al prim-ministrului ceh și al ministrului agriculturii și să explice măsurile pe care intenționează să le ia pentru a remedia situația;
11. invită Comisia să suspende toate fondurile UE pentru Agrofert până la examinarea și soluționarea integrală a conflictului de interese;
12. îndeamnă Comisia să recupereze toate fondurile care au fost plătite în mod ilegal sau necuvenit;
13. insistă asupra deplinei transparențe cu privire la orice legături pe care dl Babiš le-ar putea avea cu Grupul Agrofert și asupra faptului că acestea nu trebuie să interfereze cu rolul său de prim-ministru al Republicii Cehe;
14. invită Consiliul să ia toate măsurile necesare și potrivite pentru a preveni conflictele de interese în contextul negocierii viitorului buget al UE și a următorului cadru financiar multianual, în conformitate cu articolul 61 alineatul (1) din Regulamentul financiar;
15. încredințează Președintelui sarcina de a transmite prezenta rezoluție Comisiei, Consiliului și Guvernului și Parlamentului Republicii Cehe.
Texte adoptate, P8_TA(2017)0143.

References: articolul 61
 articolul 61
 articolul 61
 articolul 61
 articolul 61
 articolul 61